ŽUPANIJSKO NATJECANJE U ČITANJU NAGLAS 2015.

Dana 28. listopada 2015. u Gradskoj knjižnici i čitaonici Pula održalo se županijsko natjecanje u čitanju naglas s početkom u 10:00 sati. Sveukupno pred žirijem, čiji je počasni član bio Leo Pranjić, učenik naše škole koji je na državnom natjecanju 2013. osvojio 1. mjesto, nastupilo je šestoro natjecatelja od kojih su dvojica iz OŠ Stoja Pula – Dragan Džikumović (mentorica Ticijana Benčić) i Emir Kudić (mentorica Amadea Draguzet). Dragan, učenik petog razreda, natjecao se u mlađoj kategoriji (3.-5. razred), dok se Emir, učenik osmog razreda, natjecao u starijoj (6.-8. razred). Dragan je s tekstom Zlatka Krilića „Zašto mene svi odgajaju“ bio trećeplasirani. Emir je, prije nego što je počeo, osvojio žiri svojim šaljivim uvodom, a zatim pokazao koliko dobro čita uz „Pustolovine Huckleberryja Finna“ Marka Twaina. Osvojio je čak prvo mjesto i plasirao se na državno natjecanje koje će se održati u Sisku.

U mlađoj kategoriji prvo je mjesto osvojila Melissa Đ., a drugoplasirani bio je Aleksej V.

U starijoj kategoriji također su se natjecali Olga Đusić (3.mjesto) i Ana Švić (2. mjesto)

Našim dečkima od srca čestitamo, a Emiru želimo mnogo uspijeha na državnom natjecanju!

Novinarska grupa